ບໍລິສັດ G4S ຂໍຂະມາໂທດ ຕໍ່ພວກເຈົ້າໜ້າທີ່ ໂອລິມປິກ
ບໍລິສັດຮັກສາຄວາມປອດໄພເອກກະຊົນ G4S ຂໍຂະມາໂທດ ຕໍ່ພວກເຈົ້າໜ້າທີ່ ໂອລິມປິກ ທີ່ບໍ່ສາມາດປະຕິບັດຕາມຄຳໝັ້ນສັນຍາ.
ບໍລິສັດສັນຍາຈ້າງເອກກະຊົນເພື່ອຮັກສາຄວາມປອດໄພໃນການແຂ່ງຂັນກິລາໂອລິມປິກປີ 2012 ທີ່ກຸງລອນດອນ ໄດ້ຂໍຂະມາໂທດ ຕໍ່ພວກເຈົ້າໜ້າທີ່ໂອລິມປິກ ທີ່ບໍ່ສາມາດໃຫ້ການ ຄຸ້ມຄອງຄວາມປອດໄພແກ່ພວກພະນັກງານທັງໝົດ ຕາມທີ່ບໍລິສັດດັງກ່າວໄດ້ສັນຍາໄວ້ ບໍລິສັດ G4S ໄດ້ອອກຖະແຫຼງຂ່າວສະບັບນຶ່ງ ໃນວັນເສົາມື້ນີ້ ເວົ້າວ່າ ທາງບໍລິສັດໄດ້ປະ ສົບກັບຄວາມຍຸ່ງຍາກໃນການຄັດເລືອກເອົາຄຳຮ້ອງ ຂອງພວກທີ່ສະມັກເຂົ້າມາເຮັດວຽກ ຮັກສາຄວາມປອດໄພ ເຈົ້າໜ້າທີ່ອັງກິດກ່າວວ່າ ຕົນຈະສົ່ງກຳລັງທະຫານ ຕື່ມອີກ 13,500 ຄົນໄປປະຕິບັດໜ້າ ທີ່ແທນຈຳນວນທີ່ຍັງຂາດເຂີນ ບໍລິສັດ G4S ເວົ້າວ່າ ຕົນຈະສູນເສຍເງິນຫຼາຍເຖິງ 54 ລ້ານໂດລາ ຂອງຈຳນວນທັງໝົດ 77 ລ້ານໂດລາເພື່ອນຳໄປໃຊ້ຈ່າຍໃຫ້ພວກທະຫານທີີ່ສົ່ງໄປປະຕິບັດໜ້າທີ່ເປັນພິເສດນັ້ນ ທ່ານ Nick Buckles ຫົວໜ້າບໍລິຫານຂອງບໍລິສັດ G4S ໄດ້ສະແດງຄວາມເສຍໃຈກ່ຽວ ກັບສະຖານະການດັ່ງກ່າວໂດຍເວົ້າວ່າຕົນຫວັງວ່າຈະເຮັດໃຫ້ການແຂ່ງຂັນກິລາໂອລິມປິກ ຄັ້ງນີ້ປະສົບກັບຄວາມສຳເລັດແລະມີຄວາມປອດໄພ ໃນການປະຕິບັດໜ້າທີ່ຮ່ວມກັບພວກ ທະຫານ ສ່ວນນຶ່ງໃນການມີໜ້າຂອງກຳລັງທະຫານແມ່ນຮວມທັງກຳປັ່ນໂຈມຕີ Ocean ທີ່ແລ່ນເຂົ້າໄປ ໃນແມ່ນໍ້າ Thames ເພື່ອຍາມຄຸ້ມຄອງ ກຸງລອນດອນ ໃນລະຫວ່າງການ ແຂ່ງຂັນກິລາໂອ ລິມປິກ ຊຶ່ງຈະເລີ່ມແຕ່ວັນສຸກທີ 27 ກໍລະກົດ ໄປຈົນຮອດ ວັນອາທິດທີ 12 ສິງຫາ